pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงสาธารณสุข เผย 5 แนวทาง ใช้เงินกู้ 4.5 หมื่นล้านบาท เพื่อภารกิจด้านการแพทย์และสาธารณสุข กระจายทุกภาคส่วน ป้องกันโรคติดเชื้อไวรัสโคโรนา 2019 [กระทรวงสาธาณสุข]
วันศุกร์ที่ 5 มิถุนายน 2563
กระทรวงสาธารณสุข เผย 5 แนวทาง ใช้เงินกู้ 4.5 หมื่นล้านบาท เพื่อภารกิจด้านการแพทย์และสาธารณสุข กระจายทุกภาคส่วน ป้องกันโรคติดเชื้อไวรัสโคโรนา 2019 [กระทรวงสาธาณสุข]
กระทรวงสาธารณสุข เผย 5 แนวทาง ใช้เงินกู้ 4.5 หมื่นล้านบาท เพื่อภารกิจด้านการแพทย์และสาธารณสุข กระจายทุกภาคส่วน ป้องกันโรคติดเชื้อไวรัสโคโรนา 2019
วันนี้ (4 มิถุนายน 2563) ที่สํานักงานปลัดกระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข เปิดเผยว่า กระทรวงสาธารณสุขได้รับจัดสรรงบประมาณตามพระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 (1 ล้านล้านบาท) จากรัฐบาลจํานวน 45,000 ล้านบาท ซึ่งใช้ในภาพรวมระบบสาธารณสุขทั้งประเทศ ไม่ใช่กระทรวงสาธารณสุขหน่วยงานเดียว จะกระจายไปกลุ่มต่าง ๆ ได้แก่ อาสาสมัครสาธารณสุข โรงพยาบาลส่งเสริมสุขภาพตําบล โรงพยาบาลทุกระดับ สปสช. และหน่วยงานภายนอก เช่น โรงเรียนแพทย์ โรงพยาบาลสังกัดอื่น ๆ
ในเรื่องนี้นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้มอบนโยบายว่าการใช้จ่ายงบประมาณ ต้องคํานึงถึงความคุ้มค่า กระจายทุกภาคส่วน มีความโปร่งใส มีส่วนร่วม และคํานึงถึงประชาชนเป็นหลัก มีเป้าหมายเพื่อลดการติดเชื้อของประชากรในประเทศให้อยู่ระดับที่ควบคุมได้ ป้องกันความเสี่ยงต่อการระบาดของโรคระลอกใหม่เพื่อให้กิจกรรมทางเศรษฐกิจและสังคมของประเทศสามารถดําเนินการได้ ภายใต้บริบทความไม่แน่นอนจากโรคอุบัติใหม่ และประชาชนได้รับการบริการที่มีคุณภาพ มาตรฐาน ทันสมัย มีศักยภาพ
และได้กําหนดการใช้งบประมาณใน 5 แผนงาน ประกอบด้วย
1.แผนงานหรือโครงการเพื่อรองรับค่าใช้จ่าย ค่าเยียวยา ค่าชดเชย และค่าเสี่ยงภัย สําหรับบุคลากรทางการแพทย์และสาธารณสุข ผู้มีหน้าที่เกี่ยวข้อง และค่าใช้จ่ายในการจัดหาผู้ชํานาญการทั้งในประเทศและต่างประเทศ
2.แผนงานหรือโครงการเพื่อจัดซื้อจัดหาอุปกรณ์ทางการแพทย์และสาธารณสุข ยารักษาโรค วัคซีนป้องกันโรค และห้องปฏิบัติการทางการแพทย์
3. แผนงานหรือโครงการเพื่อค่าใช้จ่ายที่จําเป็นต่อการบําบัดรักษา ป้องกันควบคุมโรค การวิจัยพัฒนาทางการแพทย์และสาธารณสุขเพื่อการฟื้นฟูด้านสาธารณสุข
4.แผนงานหรือโครงการเพื่อเตรียมความพร้อมด้านสถานพยาบาลและค่าใช้จ่ายในการรักษาพยาบาล ค่าใช้จ่ายในการกักตัวผู้มีความเสี่ยงในการติดเชื้อไวรัสโคโรนา 2019
และ 5. แผนงานหรือโครงการเพื่อรับมือสถานการณ์ฉุกเฉิน อันเนื่องมาจากสถานการณ์การระบาดของโรคติดเชื้อไวรัสโคโรนา 2019
อย่างไรก็ตาม การใช้จ่ายงบประมาณดังกล่าว จะมีคณะกรรมการติดตามการใช้จ่ายงบประมาณ เน้นให้ประชาชนได้รับประโยชน์สูงสุด ลดผลกระทบจากการระบาดของโรคติดเชื้อไวรัสโคโรนา 2019 หากไม่เพียงพอจะนําเรียนท่านรองนายกรัฐมนตรีและรัฐมนตรีว่าการกระทรวงสาธารณสุขประสานของบเพิ่มเติม เน้นนโยบายเร่งด่วน เช่น ค่าใช้จ่ายการกักตัวในสถานที่เฝ้าระวังที่รัฐจัดให้ (State Quarantine) การวิจัยพัฒนา และจัดซื้อจัดหาวัคซีนในอนาคต เป็นต้น
********************************* 4 มิถุนายน 2563
รัฐบาลไทย-ข่าวทำเนียบรัฐบาล-รมว.อุตสาหกรรมเป็นประธานในพิธีลงนามบันทึกแสดงเจตจำนงความร่วมมือระหว่าง EEC  และ JETRO
วันศุกร์ที่ 5 ตุลาคม 2561
รมว.อุตสาหกรรมเป็นประธานในพิธีลงนามบันทึกแสดงเจตจํานงความร่วมมือระหว่าง EEC และ JETRO
รมว.อุตสาหกรรมเป็นประธานในพิธีลงนามบันทึกแสดงเจตจํานงความร่วมมือระหว่าง EEC  และ JETRO
วันนี้ (5 ต.ค. 61) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในพิธีลงนามบันทึกแสดงเจตจํานง ความร่วมมือ ระหว่างสํานักงานคณะกรรมการนโยบายเขตพัฒนาพิเศษภาคตะวันออก (สกพอ.) และองค์การส่งเสริมการค้าต่างประเทศของญี่ปุ่นประจําประเทศไทย และภาคเอเชียตะวันออกเฉียงใต้ (JETRO) โดยมีนายคณิศ แสงสุพรรณ เลขาธิการสํานักงานคณะกรรมการนโยบายเขตพัฒนาพิเศษภาคตะวันออก และนายฮิโรกิ มิตซูมาตะ ประธานองค์การส่งเสริมการค้าต่างประเทศของญี่ปุ่นประจําประเทศไทยและภาคเอเชียตะวันออกเฉียงใต้ (JETRO) เป็นผู้ร่วมลงนามในบันทึกแสดงเจตจํานงเพื่อความร่วมมือ และมีนายศิริรุจ จุลกะรัตน์ รองปลัดกระทรวงอุตสาหกรรม ร่วมเป็นเกียรติ ณ ห้องประชุม 1 ชั้น 2 อาคารสํานักปลัดอุตสาหกรรม กระทรวงอุตสาหกรรม
การลงนามในบันทึกแสดงเจตจํานงในครั้งนี้ JETRO และ สกพอ. จะมีกิจกรรมร่วมกันในหลายประการ อาทิ การแลกเปลี่ยนข้อมูลระหว่างกัน ที่เป็นปัจจุบันเกี่ยวข้องกับนโยบายของ EEC สิทธิประโยชน์ และขั้นตอนการลงทุนต่างๆ ให้นักลงทุนญี่ปุ่นได้รับทราบ การสนับสนุนบริษัทญี่ปุ่นในประเทศไทยให้มีการลงทุนเพิ่มเติมในหลายสาขา เช่น อุตสาหกรรมที่ใช้เทคโนโลยีระดับสูง และการยกกระดับการวิจัยและพัฒนา (R&D) การผลักดันการลงทุนใหม่จากบริษัทญี่ปุ่นในสาขาเฉพาะ (Sector-Specific Approach) เช่น อุตสาหกรรมผลิตชิ้นส่วนอากาศยานและอุตสาหกรรมเครื่องมือและอุปกรณ์การแพทย์ และการร่วมกันขับเคลื่อน ให้โครงการการลงทุนของบริษัทญี่ปุ่นใน EEC ให้เกิดผลสําเร็จ
รัฐบาลไทย-ข่าวทำเนียบรัฐบาล-สมอ. ประกาศมาตรฐานเหล็กเส้นเสริมคอนกรีตฉบับใหม่
วันศุกร์ที่ 17 กุมภาพันธ์ 2560
สมอ. ประกาศมาตรฐานเหล็กเส้นเสริมคอนกรีตฉบับใหม่
สํานักงานมาตรฐานผลิตภัณฑ์อุตสาหกรรม (สมอ.) เตรียมความพร้อมรองรับการประกาศให้ผลิตภัณฑ์อุตสาหกรรมเหล็กเส้นเสริมคอนกรีตต้องเป็นไปตามมาตรฐานฉบับใหม่ (มอก. 20-2559 และ มอก. 24-2559) เพื่อควบคุมเหล็กที่ไม่ได้มาตรฐานจากต่างประเทศ เริ่มบังคับใช้ 18 มิย 60 นี้
รัฐบาลไทย-ข่าวทำเนียบรัฐบาล-โฆษก ศบค.ยืนยันแพลตฟอร์ม “ไทยชนะ” ไม่กระทบต่อสิทธิเสรีภาพส่วนบุคคล เชิญชวนผู้ให้บริการกิจการและผู้ค้าแผงลอย ร่วมลงทะเบียน เพื่อได้มีระบบเดียวในการดูแลและง่ายต่อการติดตามโรค
วันอังคารที่ 19 พฤษภาคม 2563
โฆษก ศบค.ยืนยันแพลตฟอร์ม “ไทยชนะ” ไม่กระทบต่อสิทธิเสรีภาพส่วนบุคคล เชิญชวนผู้ให้บริการกิจการและผู้ค้าแผงลอย ร่วมลงทะเบียน เพื่อได้มีระบบเดียวในการดูแลและง่ายต่อการติดตามโรค
โฆษก ศบค.ยืนยันแพลตฟอร์ม “ไทยชนะ” ไม่กระทบต่อสิทธิเสรีภาพส่วนบุคคล เชิญชวนผู้ให้บริการกิจการและผู้ค้าแผงลอย ร่วมลงทะเบียน เพื่อได้มีระบบเดียวในการดูแลและง่ายต่อการติดตามโรค
วันนี้ (19 พ.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชน ที่ถามผ่านโซเซียลมีเดียในการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. กล่าวถึงประกาศฉบับที่ 7 ตามข้อกําหนดที่ได้ประกาศทางราชกิจจานุเบกษาว่า ร้านเสริมสวย แต่งผม ตัดผมหรือทําเล็บ อยู่ในหมวดกิจกรรมด้านเศรษฐกิจและการดําเนินชีวิตในหมวดข้อ ข ร้านเสริมสวยหลายร้านให้บริการอย่างอื่นนอกเหนือจากตัด สระ ไดร์ ย้ําว่ายังไม่ได้มีคําสั่งอนุญาตให้มีการดัดผม ย้อมผม ซึ่งต้องใช้เวลาในการทํามากกว่า 2 ชั่วโมง หากพบการฝ่าฝืนจะมีทีมตรวจสอบเข้าไปแนะนําตักเตือน หรือถ้ายังกระทําผิดซ้ําอาจสั่งปิดร้านได้
โอกาสนี้ โฆษก ศบค. ยืนยันว่า การทําแพลตฟอร์มไทยชนะได้มีการศึกษาอย่างละเอียดจากหลายทิศทาง ไม่กระทบต่อสิทธิเสรีภาพส่วนบุคคลหรือนําข้อมูลไปใช้ประโยชน์ในทางการเมือง กระทรวงสาธารณสุขจะเป็นผู้ดูแลโดยมีเจตนาเพื่อการควบคุมโรคอย่างเดียว ใช้เพียงแค่โทรศัพท์เพื่อให้สามารถติดตามตัวได้เท่านั้น ข้อมูลส่วนตัวอื่น ๆ ไม่ได้อยู่ในชุดข้อมูลและข้อมูลดังกล่าวจะอยู่ประมาณ 60 วัน หากไม่เกิดการติดเชื้อ ข้อมูลเหล่านี้ก็จะถูกลบออกไป ไม่ได้มีการนํามาใช้ประโยชน์ด้านอื่น ๆ จึงอยากเชิญชวนร้านค้า สถานประกอบการที่ไม่ได้อยู่ในห้าง กลุ่มธุรกิจ กลุ่มผู้ให้บริการกิจการหรือดูแลกิจกรรมที่อยู่ในกลุ่มสีเขียวและกลุ่มสีขาว ทั้งที่ได้สั่งเปิดไปแล้วหรือแผงลอยอื่น ๆ ให้เข้ามาลงทะเบียนในแพลตฟอร์มไทยชนะทั้งหมด เพื่อที่จะได้มีระบบเดียวในการดูแลและง่ายต่อการติดตามโรค
โฆษก ศบค. ยังชี้แจงความเป็นไปได้ในการเปิดธุรกิจ สถานบันเทิง ผับ บาร์ ตามมาตรการผ่อนปรนระยะ 4 ในอนาคตว่า กลุ่มสีแดงเป็นกลุ่มกิจการหรือกิจกรรมที่มีความเสี่ยงสูงต่อการระบาด มีความจําเป็นต่อการดํารงชีวิตและส่งผลเศรษฐกิจและสังคมในเกณฑ์ปานกลาง มีโอกาสที่จะเปิดได้ในอนาคต หากได้รับความร่วมมือ ดูแล ควบคุมตัวเลขผู้ติดเชื้อได้ แต่ต้องอยู่ในหลักการของชีวิตวิถีใหม่ ดังนั้นเจ้าของกิจการสามารถมีแนวคิดในการออกแบบร้านหรือนวัตกรรมต่าง ๆ เพื่อให้หน่วยงานสาธารณสุขมีความมั่นใจว่า การเปิดกิจกรรมเหล่านี้จะไม่มีความเสี่ยงต่อการติดโรคหรือการแพร่เชื้อได้ เพื่อเตรียมความพร้อม รอวันกลับมาเปิดกิจการได้ดังเดิม
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-วว. รับมอบโล่ประกาศเกียรติคุณจากนายกรัฐมนตรี ในฐานะหน่วยงานสำคัญสนับสนุน R&amp;D อุปกรณ์การจราจร อำนวยความปลอดภัยทางถนน ที่ผลิตจากยางพารา
วันพฤหัสบดีที่ 2 กรกฎาคม 2563
วว. รับมอบโล่ประกาศเกียรติคุณจากนายกรัฐมนตรี ในฐานะหน่วยงานสําคัญสนับสนุน R&D อุปกรณ์การจราจร อํานวยความปลอดภัยทางถนน ที่ผลิตจากยางพารา
วว. รับมอบโล่ประกาศเกียรติคุณจากนายกรัฐมนตรี ในฐานะหน่วยงานสําคัญสนับสนุน R&D อุปกรณ์การจราจร อํานวยความปลอดภัยทางถนน ที่ผลิตจากยางพารา
พลเอกประยุทธ์ จันทร์โอชา นายกรัฐมนตรี มอบโล่ประกาศเกียรติคุณ ให้แก่ ดร.ชุติมา เอี่ยมโชติชวลิต ผู้ว่าการสถาบันวิจัยวิทยาศาสตร์และเทคโนโลยีแห่งประเทศไทย (วว.) กระทรวงการอุดมศึกษา วิทยาศาสตร์ วิจัยและนวัตกรรม (อว.) ในฐานะที่ วว. เป็นหน่วยงานสําคัญในการสนับสนุนการวิจัยและพัฒนา อุปกรณ์ทางด้านการจราจร และอํานวยความปลอดภัยทางถนนที่ผลิตจากยางพารา เนื่องในพิธีลงนามบันทึกข้อตกลงความร่วมมือ เรื่อง “อุปกรณ์ทางด้านการจราจรและอํานวยความปลอดภัยทางถนนที่ผลิตจากยางพารา เพื่อนําไปใช้ประโยชน์ในหน่วยงานภาครัฐ” ระหว่าง กระทรวงคมนาคม กับ กระทรวงเกษตรและสหกรณ์ โอกาสนี้ นายวิรัช จันทรา รองผู้ว่าการบริการอุตสาหกรรม และ ดร.อาณัติ หาทรัพย์ ผอ.ศูนย์ทดสอบมาตรฐานระบบราง วว. ร่วมเป็นเกียรติด้วย เมื่อวันที่ 12 มิถุนายน 2563 ณ ตึกสันติไมตรี ทําเนียบรัฐบาล
ทั้งนี้ วว. และ กรมทางหลวงชนบท กระทรวงคมนาคม ได้ลงนามบันทึกความร่วมมือและดําเนินโครงการในการพัฒนาและทดสอบอุปกรณ์ทางด้านการจราจรและความปลอดภัยทางถนน เพื่อใช้ประโยชน์ในหน่วยงานภาครัฐ ซึ่ง วว. มีบทบาทสําคัญในการให้คําปรึกษาและประเมินสมรรถนะด้านความปลอดภัยทางถนนของอุปกรณ์ทางด้านจราจรที่ผลิตจากยางพารา เช่น แผ่นยางพาราครอบกําแพงคอนกรีต หรือ Rubber Fender Barrier เพื่อเพิ่มความปลอดภัยทางถนนและส่งเสริมการใช้ยางพาราภายในประเทศให้มากขึ้น
ข้อมูลข่าวโดย : สถาบันวิจัยวิทยาศาสตร์และเทคโนโลยีแห่งประเทศไทย (วว.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-“ยุติธรรม” พัฒนาศักยภาพนักวิจัยในกระบวนการยุติธรรม
วันจันทร์ที่ 28 พฤศจิกายน 2559
“ยุติธรรม” พัฒนาศักยภาพนักวิจัยในกระบวนการยุติธรรม
นายวิทยา สุริยะวงค์ รองปลัดกระทรวงยุติธรรม เป็นประธานการฝึกอบรมหลักสูตรการพัฒนาศักยภาพนักวิจัยในกระบวนการยุติธรรม รุ่นที่ ๒
ในวันจันทร์ที่ ๒๘ พฤศจิกายน ๒๕๕๙ เวลา ๐๙.๐๐ น.
นายวิทยา สุริยะวงค์ รองปลัดกระทรวงยุติธรรม
เป็นประธานการฝึกอบรมหลักสูตรการพัฒนาศักยภาพนักวิจัยในกระบวนการยุติธรรม รุ่นที่ ๒
เรื่อง “วิจัยอย่างมืออาชีพ ผลักดันการปฏิบัติ เพื่อพัฒนากระบวนการยุติธรรม”
จัดโดย สํานักงานกิจการยุติธรรมร่วมกับศูนย์ฝึกอบรมและพัฒนาแห่งคณะสังคมสงเคราะห์ศาสตร์ มหาวิทยาลัยธรรมศาสตร์
เพื่อเสริมสร้างความรู้ เทคนิคการจัดทําและบริหารชุดโครงการวิจัยให้แก่บุคลากรในสาขากฎหมายและกระบวนการยุติธรรม
และเสริมสร้างนวัตกรรมด้านการวิจัยทางกฎหมายและกระบวนการยุติธรรมอย่างเป็นระบบ
อันจะนําไปสู่ความก้าวหน้าของกระบวนการยุติธรรมไทยในอนาคตต่อไป
โดยมีเจ้าหน้าที่จากหน่วยงานด้านกระบวนการยุติธรรม เข้าร่วมฯ
ซึ่งกําหนดระหว่างวันที่ ๒๘ พฤศจิกายน - ๒๗ ธันวาคม ๒๕๕๙
ณ วิทยาลัยกิจการยุติธรรม สํานักงานกิจการยุติธรรม
รัฐบาลไทย-ข่าวทำเนียบรัฐบาล-นายเมิ่ง เสียงเฟง รองเลขาธิการฝายบริหารประจําคณะทํางานหนวยงานที่ขึ้นตรงตอคณะกรรมการกลางพรรคอมมิวนิสตจีนเข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์)
วันจันทร์ที่ 15 มกราคม 2561
นายเมิ่ง เสียงเฟง รองเลขาธิการฝายบริหารประจําคณะทํางานหนวยงานที่ขึ้นตรงตอคณะกรรมการกลางพรรคอมมิวนิสตจีนเข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์)
นายเมิ่ง เสียงเฟง รองเลขาธิการฝายบริหารประจําคณะทํางานหนวยงานที่ขึ้นตรงตอคณะกรรมการกลางพรรคอมมิวนิสตจีนเข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์)
วันนี้ (วันจันทร์ที่ 8 มกราคม 2561) เวลา 08.30 น. นายเมิ่ง เสียงเฟง รองเลขาธิการฝายบริหารประจําคณะทํางานหนวยงานที่ขึ้นตรงตอคณะกรรมการกลางพรรคอมมิวนิสตจีนเข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์) ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือ ดังนี้
รองนายกรัฐมนตรีให้การตอนรับ และขอบคุณที่มาพบในการเดินทางเยือนไทยครั้งนี้ โดยนายเมิ่ง เสียงเฟิงได้กล่าวว่า การเยือนไทยครั้งนี้ มีจุดประสงค์เพื่อบรรยายในหัวขอ “ทิศทางนโยบายของจีนตอภูมิภาคภายใตมติสมัชชาพรรคคอมมิวนิสตแหงประเทศจีน ครั้งที่ 19 และเพื่อกระชับมิตรภาพ ส่งเสริมความเข้าใจอันดีกับประเทศไทย โดยการประชุมสมัชชาพรรคคอมมิวนิสต์ ครั้งที่ 19 ประสบความสําเร็จเป็นอย่างมาก เป็นการแสดงเอกลักษณ์แนวทางจีนยุคใหม่ และมีส่วนสําคัญในการพัฒนาชาติจีนทางด้านเศรษฐกิจและลดจํานวนคนจน ซึ่งประธานาธิบดี สี จิ้นผิง ประกาศจะทําให้คนจีนมีความเป็นอยู่ที่ดี
รองนายกรัฐมนตรีกล่าวชื่นชมแนวความคิดและนโยบายของประธานาธิบดีสี จิ้นผิง ในการยกระดับพัฒนาประเทศ และลดจํานวนคนจนในประเทศ ตลอดจน ได้ศึกษาแนวนโยบายของจีนเพื่อเป็นตัวอย่างในการพัฒนาประเทศไทย ลดจํานวนคนจน และรองนายกรัฐมนตรีได้ฝากความระลึกถึงประธานาธิบดีจีนด้วย
ในโอกาสนี้ ทั้งสองฝ่ายได้ย้ําถึงความสัมพันธ์ที่แน่นแฟ้นมีความเชื่อมโยงทางเชื้อชาติและวัฒนธรรมระหว่างกัน ไทยถือว่าจีนเป็นมหามิตรของไทย และจีนเปนประเทศคู่ค้า ตลาดสงออก และตลาดนําเขาอันดับ 1 ของไทย โดยที่ไทยเป็นคู่ค้าที่สําคัญของจีนในภูมิภาคอาเซียน เชื่อว่าโดยความร่วมมืออันดีระหว่างรัฐบาลไทยและจีนที่ผ่านมา จะเป็นส่วนสําคัญในการพัฒนาประเทศ และโครงการตามนโยบายที่สําคัญของทั้งสองประเทศ อาทิ1แถบ1เส้นทาง(One Belt One Road) และโครงการรถไฟซึ่งเริ่มก่อสร้างแล้ว เชื่อว่าจะส่งผลในการพัฒนาที่เป็นประโยชน์ร่วมกันอย่างเป็นรูปธรรม
ในตอนท้าย ฝ่ายจีน ชื่นชมรัฐบาล ซึ่งได้รักษาเสถียรภาพทางการเมือง พัฒนาประเทศโดยสันติวิธี และมีการพัฒนาทางเศรษฐกิจที่ดีขึ้น
รัฐบาลไทย-ข่าวทำเนียบรัฐบาล- “สตูลจีโอพาร์ค ฟอสซิลเฟสติวัล ครั้งที่ 5”
วันพฤหัสบดีที่ 22 กุมภาพันธ์ 2561
“สตูลจีโอพาร์ค ฟอสซิลเฟสติวัล ครั้งที่ 5”
“สตูลจีโอพาร์ค ฟอสซิลเฟสติวัล ครั้งที่ 5”
ความโดดเด่นของมรดกทางธรรมชาติแห่งหนึ่งของจังหวัดสตูล ที่มีความหลากหลาย ทั้งส่วนของแหล่งและกิจกรรมการท่องเที่ยวเชิงอนุรักษ์มากมาย มีความเป็นอยู่ของผู้คนที่มีวิถีชีวิตผูกพัน ใกล้ชิดกับธรรมชาติ ที่ขณะนี้อุทยานธรณีสตูลกําลังจะได้รับการขนานนามว่าเป็น “อุทยานธรณีแห่งแรกของประเทศไทย” กระทรวงทรัพยากรธรรมชาติและสิ่งแวดล้อม โดยกรมทรัพยากรธรณีร่วมกับจังหวัดสตูลและหน่วยงานที่เกี่ยวข้องจึงสานต่อ จัดงานมหกรรม “สตูลจีโอพาร์ค ฟอสซิลเฟสติวัล ครั้งที่ 5” ภายใต้แนวคิด “Satun GeoPark is people” ขึ้นในระหว่างวันที่ 19 - 28 กุมภาพันธ์ 2561 ณ สนามหน้าที่ว่าการ อําเภอ ทุ่งหว้า จังหวัดสตูล โดยได้รับเกียรติจาก พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้ิม เป็นประธานในพิธี การจัดงานครั้งนี้มีวัตถุประสงค์เพื่อเผยแพร่องค์ความรู้ด้านธรณีวิทยา ซากดึกดําบรรพ์ และอุทยานธรณี เน้นการมีส่วนร่วมและของท้องถิ่นและกระตุ้นให้เกิดการท่องเที่ยว
งานมหกรรม “สตูลจีโอพาร์ค ฟอสซิลเฟสติวัล ครั้งที่ 5” จัดขึ้นต่อเนื่องเป็นประจําทุกปี ประกอบด้วยนิทรรศการจัดแสดง 4 โซน 1) จากทะเล 500 ล้านปี 2) สู่ขุนคีรียิ่งใหญ่ 3) ผูกพันวิถีชีวิตผู้คน และ 4) โซนกิจกรรม ที่น่าสนใจ ได้แก่ กิจกรรมขุดค้นซากดึกดําบรรพ์ / ถ่ายภาพสามมิติ / วาดภาพระบายสี นอกจากนี้ ภายในงานยังจัดกิจกรรมต่างๆ อาทิ พิพิธภัณฑ์เครือข่ายชุมชน / การประกวดทําอาหารเมนูดึกดําบรรพ์ / แข่งขันจัดสวนถาดอุทยานธรณีสตูล และการออกร้านของชุมชนท้องถิ่น
รัฐบาลไทย-ข่าวทำเนียบรัฐบาล-รัฐมนตรีช่วยฯ ก.อุตฯ ลงพื้นที่เยี่ยมชมการประกอบกิจการ บริษัท ศรีแก้วรับเบอร์เทค จำกัด จ.บึงกาฬ
วันอังคารที่ 11 ธันวาคม 2561
รัฐมนตรีช่วยฯ ก.อุตฯ ลงพื้นที่เยี่ยมชมการประกอบกิจการ บริษัท ศรีแก้วรับเบอร์เทค จํากัด จ.บึงกาฬ
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เยี่ยมชมการประกอบกิจการ บริษัท ศรีแก้วรับเบอร์เทค จํากัด
วันนี้ (11 ธันวาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นางสาวนิสากร จึงเจริญธรรม รองปลัดกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม และนายภานุวัฒน์ ตริยางกรูศรี รองอธิบดีกรมส่งเสริมอุตสาหกรรม รักษาการผู้ตรวจราชการกระทรวงอุตสาหกรรม เยี่ยมชมการประกอบกิจการ บริษัท ศรีแก้วรับเบอร์เทค จํากัด ซึ่งทําธุรกิจเกี่ยวกับการแปรรูปยางพาราในรูปแบบต่าง ๆ โดยมีนายธนวณิช ชัยชนะ กรรมการผู้จัดการบริษัทฯ ให้การต้อนรับ
บริษัท ศรีแก้วรับเบอร์เทค จํากัด ถือประกอบกิจการแปรรูปยางพาราแท้เป็นผลิตภัณฑ์ต่าง ๆ จากน้ํายางข้น 60% อาทิ หมอนยางพารา ที่นอน แผ่นอาสนะ แผ่นรองสําหรับผู้ป่วยที่มีแผลกดทับ โดยผลิตและออกแบบให้เข้ากับสรีระ เพื่อช่วยให้การไหลเวียนโลหิตดีขึ้น ทําให้มีการนอนหลับที่ดีและถูกต้อง เหมาะสําหรับผู้ที่ต้องการดูแลสุขภาพ
นอกจากนี้ บริษัทฯ ยังมีธุรกิจ ศรีแก้วเมล่อนฟาร์ม ปลูกเมล่อนสายพันธุ์ คิโมจิ เนื้อสีเขียว พันธุ์บารมี พันธุ์แจ่มจันทร์ พันธุ์จันทร์ฉาย และพันธุ์ไข่มังกร ซึ่งทั้งหมดมีเนื้อสีส้ม โดยปลูกในโรงเรือนปิด ปลอดสารพิษ 100% จึงได้เมล่อนที่มีคุณภาพ และมีรสชาติหวานกรอบ โดยทางฟาร์มได้มีการสลักชื่อบนเมล่อนตามความต้องการของลูกค้า ซึ่งถือเป็นเอกลักษณ์ของทางฟาร์ม สามารถนําไปเป็นของขวัญและของฝากในโอกาสต่าง ๆ ได้
รัฐบาลไทย-ข่าวทำเนียบรัฐบาล-ปลัดวธ.เป็นประธานในพิธีเปิดโครงการสื่อมวลชนไทยอาสา อนุรักษ์วัฒนธรรมไทย
วันอังคารที่ 13 มิถุนายน 2560
ปลัดวธ.เป็นประธานในพิธีเปิดโครงการสื่อมวลชนไทยอาสา อนุรักษ์วัฒนธรรมไทย
ปลัดวธ.เป็นประธานในพิธีเปิดโครงการสื่อมวลชนไทยอาสา อนุรักษ์วัฒนธรรมไทย
วันที่ 13 มิถุนายน 2560 เวลา 10.00 น. นายกฤษศญพงษ์ ศิริ ปลัดกระทรวงวัฒนธรรมเป็นเป็นประธานในพิธีเปิดโครงการสื่อมวลชนไทยอาสา อนุรักษ์วัฒนธรรมไทย พร้อมบรรยายพิเศษ เรื่อง "การนําวัฒนธรรมไทยไปเผยแพร่ในต่างแดน" โดยมีสื่อมวลชน และตัวแทนจากหน่วยงานต่างๆที่เกี่ยวข้องเข้าร่วมในพิธี ณ ห้องประชุมชั้น 1 กรมประชาสัมพันธ์ กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีเข้าร่วมประชุมสุดยอดอาเซียน-ญี่ปุ่น ครั้งที่ 21 เพื่อส่งเสริมยุทธศาสตร์ที่ยั่งยืน บนพื้นฐานของผลประโยชน์ร่วมกัน
วันพุธที่ 14 พฤศจิกายน 2561
นายกรัฐมนตรีเข้าร่วมประชุมสุดยอดอาเซียน-ญี่ปุ่น ครั้งที่ 21 เพื่อส่งเสริมยุทธศาสตร์ที่ยั่งยืน บนพื้นฐานของผลประโยชน์ร่วมกัน
นายกรัฐมนตรีเข้าร่วมประชุมสุดยอดอาเซียน-ญี่ปุ่น ครั้งที่ 21 เพื่อส่งเสริมยุทธศาสตร์ที่ยั่งยืน บนพื้นฐานของผลประโยชน์ร่วมกัน
วันนี้ (14 พ.ย. 61) เวลา 15.30 น. (ตามเวลาท้องถิ่นสาธารณรัฐสิงคโปร์) พลเอก ประยุทธ์ จันทร์โอชา นายกรัฐมนตรี เข้าร่วมประชุมสุดยอดอาเซียน-ญี่ปุ่น ครั้งที่ 21 เพื่อเฉลิมฉลองการครบรอบ 45 ปีแห่งมิตรภาพและความร่วมมืออาเซียน-ญี่ปุ่น ณ ศูนย์การประชุมและนิทรรศการซันเทค สิงคโปร์ โดยพลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีชื่นชมบทบาทของญี่ปุ่นในการเสริมสร้างความสัมพันธ์อาเซียน-ญี่ปุ่น ตลอด 45 ปี และร่วมรับรองแถลงการณ์ร่วมการประชุมสุดยอดอาเซียน-ญี่ปุ่น สมัยพิเศษ ครั้งที่ 21 เพื่อเฉลิมฉลองการครบรอบ 45 ปี แห่งมิตรภาพและความร่วมมืออาเซียน-ญี่ปุ่น
ในด้านการส่งเสริมความเชื่อมโยง ไทยยินดีที่ญี่ปุ่นสนับสนุนการปฏิบัติตาม MPAC 2025 ของอาเซียน และหวังว่าอาเซียนและญี่ปุ่นจะสามารถเชื่อมโยง MPAC 2025 กับความเป็นหุ้นส่วนเพื่อโครงสร้างขั้นพื้นฐานที่มีคุณภาพ ตลอดจนข้อริเริ่มด้านความเชื่อมโยงในภูมิภาคและอนุภูมิภาค โดยเฉพาะแผนแม่บท ACMECS และกรอบความร่วมมือประเทศลุ่มน้ําโขงกับญี่ปุ่น ตลอดจนความร่วมมือภายใต้ข้อริเริ่ม 2+1 ซึ่งนําไปสู่การลงนามบันทึกความเข้าใจระหว่างภาคเอกชนญี่ปุ่น จีนและไทย เมื่อเดือนตุลาคมที่ผ่านมา ที่กรุงปักกิ่ง เพื่อนําไปสู่ความร่วมมือด้านการพัฒนาโครงสร้างพื้นฐาน การสร้างมูลค่าทางเศรษฐกิจ และการพัฒนาคุณภาพชีวิตของประชาชนในพื้นที่
นายกรัฐมนตรีหวังว่าทั้งสองฝ่ายจะใช้ประโยชน์อย่างเต็มที่จากศูนย์ความร่วมมืออาเซียน-ญี่ปุ่นเพื่อพัฒนาบุคลากรความมั่นคงปลอดภัยไซเบอร์ ที่ตั้งในประเทศไทย ซึ่งจะป้องกันอาเซียนในการเข้าสู่การเป็น “ดิจิทัลอาเซียน”(Digital ASEAN) ได้อย่างปลอดภัย ทั้งนี้ไทยหวังว่าญี่ปุ่นจะสนับสนุนการส่งเสริมการพัฒนาอย่างยั่งยืนในทุกมิติ โดยเฉพาะโครงการความร่วมมือที่เป็นรูปธรรมร่วมกับศูนย์อาเซียนด้านต่าง ๆ ที่จะจัดตั้งที่ประเทศไทย ได้แก่ ศูนย์อาเซียนเพื่อการศึกษาและการหารือด้านการพัฒนาที่ยั่งยืน และศูนย์อาเซียนเพื่อผู้สูงวัยอย่างมีศักยภาพและนวัตกรรม
รัฐบาลไทย-ข่าวทำเนียบรัฐบาล-13 เมษายน 2561
วันอังคารที่ 17 เมษายน 2561
13 เมษายน 2561
คํากล่าวปราศรัย พลเอก ประยุทธ์ จันทร์โอชา นายกรัฐมนตรี เนื่องในโอกาสประเพณีสงกรานต์และเทศกาลขึ้นปีใหม่ไทย พุทธศักราช 2561
พี่น้องประชาชนชาวไทยที่รักทั้งหลาย
เนื่องในโอกาสประเพณีสงกรานต์ในปีนี้ ผมขอส่งความสุข ความปรารถนาดี มายังพี่น้องประชาชนชาวไทยทุกคน ทั้งที่อยู่ในประเทศไทยและต่างประเทศ
ประเพณีสงกรานต์เป็นประเพณีที่สะท้อนถึงวิถีปฏิบัติอันงดงามของคนไทย
ในหลากหลายด้าน ทั้งด้านศาสนา สังคม ประเพณี โดยเฉพาะอย่างยิ่งวัฒนธรรมการแสดงออกถึงความกตัญญูกตเวทีต่อพ่อแม่ปู่ย่าตายาย ญาติผู้ใหญ่ อันเป็นลักษณะนิสัยอันงดงามของคนไทย ตลอดจนการสร้างความสามัคคีเป็นน้ําหนึ่งใจเดียวกันในชุมชนให้เป็นสังคมที่มีความปรองดองสมานฉันท์
รัฐบาลมีนโยบายส่งเสริมการอนุรักษ์สืบสานศิลปวัฒธรรมประเพณีทุกแขนงและส่งเสริมการเรียนรู้ประวัติศาสตร์ของชาติ ควบคู่ไปกับการนําทุนทางวัฒนธรรมของไทยมา
ส่งเสริมการท่องเที่ยวเชิงวัฒนธรรมอย่างสร้างสรรค์และรู้คุณค่า ซึ่งรวมไปถึงการสืบสานคุณค่าประเพณีสงกรานต์ให้คงความงดงามตามเจตนารมณ์ของบรรพบุรุษ ผมเชื่อมั่นว่าด้วยความร่วมมือร่วมใจของทุกภาคส่วน ทั้งภาครัฐ ภาคเอกชน และภาคประชาชน จะทําให้ประเพณีสงกรานต์ของไทยเป็นประเพณีแห่งน้ําใจไมตรีที่ทรงคุณค่าตลอดไป
พี่น้องประชาชนชาวไทยที่รักทั้งหลาย
เนื่องในโอกาสประเพณีสงกรานต์และเทศกาลขึ้นปีใหม่ไทย พุทธศักราช 2561 นี้ ผมขอให้การเล่นน้ําสงกรานต์ในปีนี้เป็นเทศกาลที่สนุกอยู่ในกรอบของความเหมาะสมดีงาม ปลอดภัย และใช้น้ําอย่างคุ้มค่า และขออาราธนาคุณพระศรีรัตนตรัยและอํานาจสิ่งศักดิ์สิทธิ์ในโลก โปรดดลบันดาลประทานพรให้พี่น้องประชาชนชาวไทย ประสบแต่ความสุข ความเจริญ ครอบครัวอบอุ่นมั่นคง ชุมชนมีความรักความสามัคคี เพื่อรวมใจกันสร้างสรรค์สังคมไทยให้มีความผาสุกร่มเย็นสืบไป
สวัสดีวันสงกรานต์ครับ
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงมหาดไทย นำผู้ว่าฯ 12 จังหวัดชายแดนด้าน สปป.ลาว และ 3 จังหวัดใกล้เคียง  ร่วมประชุมกับเอกอัครราชทูตและกงสุลใหญ่ประจำ สปป.ลาว
วันศุกร์ที่ 9 สิงหาคม 2562
ปลัดกระทรวงมหาดไทย นําผู้ว่าฯ 12 จังหวัดชายแดนด้าน สปป.ลาว และ 3 จังหวัดใกล้เคียง  ร่วมประชุมกับเอกอัครราชทูตและกงสุลใหญ่ประจํา สปป.ลาว
ปลัดกระทรวงมหาดไทย นําผู้ว่าฯ 12 จังหวัดชายแดนด้าน สปป.ลาว และ 3 จังหวัดใกล้เคียง ร่วมประชุมกับเอกอัครราชทูตและกงสุลใหญ่ประจํา สปป.ลาว
วันนี้ (9 ส.ค. 62) เวลา 09.00 น. ที่โรงแรม Crowne Plaza Vientiane นครหลวงเวียงจันทน์ สาธารณรัฐประชาธิปไตยประชาชนลาว นายฉัตรชัย พรหมเลิศ ปลัดกระทรวงมหาดไทย พร้อมด้วย นายปวิณ ชํานิประศาสน์ รองปลัดกระทรวงมหาดไทย นําคณะผู้ว่าราชการจังหวัด ประกอบด้วย จังหวัดเชียงราย พะเยา น่าน อุตรดิตถ์ พิษณุโลก เลย หนองคาย บึงกาฬ นครพนม มุกดาหาร อํานาจเจริญ อุบลราชธานี อุดรธานี ขอนแก่น และสกลนคร ร่วมการประชุมร่วมระหว่างเอกอัครราชทูตและกงสุลใหญ่ประจําสาธารณรัฐประชาธิปไตยประชาชนลาว กับผู้ว่าราชการจังหวัดชายแดนด้านสาธารณรัฐประชาธิปไตยประชาชนลาวและจังหวัดใกล้เคียง โดยมี นายเกียรติคุณ ชาติประเสริฐ เอกอัครราชทูตไทย ณ เวียงจันทน์ นายดํารง ใคร่ครวญ รองปลัดกระทรวงการต่างประเทศ นายวรวุฒิ พงษ์ประภาพันธ์ กงสุลลใหญ่ ณ แขวงสะหวันนะเขต สปป.ลาว คณะผู้บริหารระดับสูงของกระทรวงการต่างประเทศและเจ้าหน้าที่ที่เกี่ยวข้องร่วมการประชุม
นายฉัตรชัย พรหมเลิศ ปลัดกระทรวงมหาดไทย กล่าวว่า พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายดอน ปรมัตถ์วินัย รัฐมนตรีว่าการกระทรวงการต่างประเทศ ให้ความสําคัญและมีนโยบาย
ในการส่งเสริมความสัมพันธ์อันดีกับประเทศเพื่อนบ้าน โดยเฉพาะอย่างยิ่ง สปป.ลาว ซึ่งมีพรมแดนติดต่อกับประเทศไทย โดยการประชุมในวันนี้ จะเป็นการหารือร่วมกันเพื่อกําหนดทิศทางในการดําเนินงานด้านความสัมพันธ์ต่างประเทศ
โดยกระทรวงการต่างประเทศในฐานะส่วนราชการกําหนดนโยบายด้านการต่างประเทศ และกระทรวงมหาดไทยจะเป็นผู้นํานโยบายของรัฐบาลมาปรับใช้และขับเคลื่อนในพื้นที่จังหวัดที่มีชายแดนติดต่อกับ สปป.ลาว รวมถึงการสร้างความตระหนักรู้ด้านความสัมพันธ์ระหว่างประเทศ เพื่อสร้างความร่วมมือระหว่างคนไทยและประชาชนสปป.ลาว
นายฉัตรชัย พรหมเลิศ เน้นย้ําว่า การประชุมร่วมกันในครั้งนี้ ถือเป็นนิมิตหมายที่ดีที่ผู้บริหารระดับสูงของกระทรวงการต่างประเทศ และผู้ว่าราชการจังหวัดที่เกี่ยวข้อง จะได้หารือแนวทางการทํางานร่วมกันเพื่อให้เกิดการขับเคลื่อนงานอย่างต่อเนื่อง โดยกระทรวงมหาดไทยจะนําองค์ความรู้ แนวความคิด และแนวทางการทํางานที่ครอบคลุมทั้งมิติเศรษฐกิจ สังคม และวัฒนธรรม ไปขับเคลื่อน ซึ่งประเด็นที่น่าสนใจในครั้งนี้ คือ เรื่องการดําเนินการด้านโครงสร้างพื้นฐานของ สปป.ลาว โดยเฉพาะอย่างยิ่งการคมนาคมทางรถไฟ ซึ่งเป็นอีกมิติที่ สปป.ลาว มีความก้าวหน้าอย่างมากมีเส้นทางที่ต่อเนื่องจากประเทศจีนและจะเชื่อมโยงมาสู่ประเทศไทย โดยกระทรวงมหาดไทยจะได้มาเรียนรู้ทิศทางการเชื่อมโยง เพื่อสร้างประโยชน์ร่วมกันของทั้งสองประเทศในอนาคตต่อไป
จากนั้น นายบุนตา อ่อนนาวง อธิบดีกรมขนส่ง กระทรวงโยธาธิการและขนส่งแห่ง สปป.ลาว ได้บรรยายเกี่ยวกับการพัฒนาโครงสร้างพื้นฐานด้านการคมนาคมใน สปป.ลาว โดยเฉพาะโครงการรถไฟลาว-จีน ซึ่งได้เปิดเวทีให้ผู้บริหารระดับสูงของกระทรวงการต่างประเทศ และผู้ว่าราชการจังหวัด ได้ร่วมอภิปรายซักถามและแลกเปลี่ยนแนวความคิดในการขับเคลื่อนการดําเนินงานในด้านคมนาคมต่อไป
รัฐบาลไทย-ข่าวทำเนียบรัฐบาล-นายกรัฐมนตรีและรัฐมนตรีว่าการกระทรวงกลาโหม เชิญชวนวิ่ง Siam Trail Run
วันพฤหัสบดีที่ 12 ธันวาคม 2562
นายกรัฐมนตรีและรัฐมนตรีว่าการกระทรวงกลาโหม เชิญชวนวิ่ง Siam Trail Run
นายกรัฐมนตรีและรัฐมนตรีว่าการกระทรวงกลาโหม เชิญชวนวิ่ง Siam Trail Run อุทยานประวัติศาสตร์สงคราม 9 ทัพ จ.กาญจนบุรี 13-15 ธ.ค.62
นายกรัฐมนตรีและรัฐมนตรีว่าการกระทรวงกลาโหม เชิญชวนวิ่ง Siam Trail Run อุทยานประวัติศาสตร์สงคราม 9 ทัพ จ.กาญจนบุรี 13-15 ธ.ค.62